Opossum irqiq ta' Dorothy

Category:Didelphimorphia

L-Opossum irqiq ta' Dorothy jew Opossum ġurdien irqiq ta' Dorothy, magħruf xjentifikament bħala Marmosops ocellatus, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq arborju jew tas-siġar (Nowak,1999), b' abitudni notturna (annimal li jilħaq il-quċċata ta' l-attivita tiegħu matul il-lejl), ġeneralment jippreferi jgħix f' abitat kemm ta' foresti tropikali tax-xita jew pluvjali kif ukoll tropikali umdi. 

Dieta
L-Opossum irqiq ta' Dorothy huwa marsupjal b' dieta omnivora u tikkonsisti prinċipalment minn frott, insetti u annimali invertebrati u vertebrati żgħar oħra.

Distribuzjoni
Marmosops ocellatus huwa speċi b' distribuzjoni fil-kontinent ta' l-Amerika t'isfel, mifruxa mal-Bolivja u speċi endemika ta'dan il-pajjiż, għalkemm probabilment jisab mifrux f' arja żgħira fil-Brażil ukoll. 

Klassifikazjoni
Marmosops ocellatus għal żmien twil kien ikkunsidrat sinonimu ta' "Marmosops dorothea" (li l-llum il-ġurnata huwa meqjus bħala sottospeċi jew sinonimu ta' Marmosops noctivagus), sakemm f' 2004 ġie rikkonoxxut bħala speċi sħiħa minn Voss et al. u 'rriklassifikaw il-bqija tal-forom ta' "Marmosops dorothea" f' Marmosops noctivagus.

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Ġeneru Marmosops
Sottoġeneru Noctivagus
Opossum irqiq ta' Dorothy, Marmosops ocellatus

Referenzi
Anderson, S. 1997. Mammals of Bolivia, taxonomy and distribution. Bulletin of the American Museum of Natural History, No 231
Brown, B. E. 2004. Atlas of New World marsupials. Fieldiana (Zoology), new series, 102:1-308.
Emmons, L. H. and F. Feer. 1997. Neotropical rainforest mammals, a field guide. Second edition. Chicago, The University of Chicago Press.
Mustrangi, M. A., and J. L. Patton. 1997. Phylogeography and systematics of the slender mouse opossum Marmosops (Marsupialia, Didelphidae). University of California Publications in Zoology 130:1-86
Patterson, B. 2003. Unpublished database of Neotropical Mammal species. The Field Museum, Chicago, Illinois.
R.S. Voss, T. Tarifa & E. Yensen: An Introduction to Marmosops (Marsupialia: Didelphidae), with the description of a New Gatunek from Bolivia and Uwagis on the Taxonomy and Distribution of Other Bolivian Forms. American Museum Novitates 3466: 1-40 (2004) 
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press. ISBN 0-801-88221-4

Ħoloq esterni
Infonatura sit b'informazjoni dwar Marmosops ocellatus.
Tassonomija tal-Mammiferi.